புதிய பறவை

புதிய பறவை 1964 ஆம் ஆண்டு வெளிவந்த தமிழ்த் திரைப்படமாகும். தாதா மிராசி இயக்கத்தில் வெளிவந்த இத்திரைப்படத்தில் சிவாஜி கணேசன், சரோஜா தேவி மற்றும் பலரும் நடித்திருந்தனர். இப்படம் சிவாஜி பிலிம்ஸ் தயாரித்த முதல் தமிழ் படம். சேஸ் ஏ குறூக்கட் சாடோ (Chase a Crooked Shadow) என்னும் ஆங்கில படத்தின் தளுவலாக வெளிவந்த வங்க மொழி திரைப்படமான சேஷ் அங்கா 1963இல் வெளியானது. இந்த வங்க மொழி படத்தை தமிழுக்கு ஏற்றவாறு மாற்றியமைக்கப்பட்டு புதிய பறவை உருவாக்கப்பட்டது.

 நடிகர்கள் 
 சிவாஜி கணேசன் - கோபால் 
 சௌகார் ஜானகி - சித்ரா / சரசா 
 பி. சரோஜாதேவி -  இலதா
 எம். ஆர். ராதா- ரங்கன் 
 நாகேஷ் - சஞ்சீவி 
 மனோரமா - அல்லி 
 வி. கே. ராமசாமி -  இராமதுரை 
 ஓ. ஏ. கே. தேவர் - குமார் 
 எஸ். வி. இராமதாஸ் - இராஜு 
 தாதா மிராசி- கோபாலின் தந்தை

தயாரிப்பு
இப்படம் ஈஸ்ட்மன் கலர் வண்ணத்திரைப்படமாக வெளியானது. சித்ரா கதாபாத்திரத்தில் சௌக்கார் ஜானகி நடித்தால் சரியாக இருக்கும் என்று சிவாஜி பரிந்துரைத்தார்.

வரவேற்பு
இப்படம் திரையரங்குகளில் வெளியான பொழுது மக்களின் வரவேற்பு பெற்று வெற்றிகரமாக ஓடியது. சில திரையரங்குகளில் 133 நாட்கள் ஓடியது.

விமர்சனம்
இத்திரைப்படம் வெளியான பொழுது கல்கி இதழில் வந்த விமர்சனத்தில் "தமிழ்த் திரையுலகில் ஒரு புது முயற்சி என்று வேணுமானால் பாராட்டலாம். ஆனால் மொத்தத்தில் 'புதிய பறவை' பழைய கூட்டைச் சேர்ந்தது தான்" என்ற எழுதினர்.

 மேற்கோள்கள் 

 வெளி இணைப்புகள் 
 புதிய பறவை


பகுப்பு:1964 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:சௌகார் ஜானகி நடித்த திரைப்படங்கள்